Acacia cognata

Acacia cognata panèka spèsiès tamennan akembhâng ḍâri kalowarga Fabbaceae sè coma ètemmoè è wilajâ mur lao' Australia. Tamennan panèka tombu mènangka bhut-ombhut otabâ kajuwân, bâḍâ sè manjhâng, jhughân bâḍâ sè nyebbhâr. Acacia cognata anḍi' ranca' sè alengkong bân abâssânna akadhi bhântal, filoda sè copè' bân aghâris, kembhângnga sè akaton bunterran abârna konèng lèmon pocet, sarta polong tèpès, lanjhâng, nyaropaè dhâlubâng, bân ta' abulu.

 Katerrangan 
Acacia cognata panèka bhut-ombhut otabân kajuwân sè bisa tombu manjhâng otabâ nyebbhâr, biasana tèngghina nyapa' 3 kantos 10 mèter, bân segghut lowarra rekka', maskè hal ka'ḍinto kadhâng anè manabi èseddhing. Ranca'an omomma ta' abulu, lembu' akdhi bhântal, bân alengkon kalabân lengkongan sè alè'-palè', sè bisa bhèi manabi ngalakonè pangamatan ḍâri semma'an adhâddhiyaghi bhingong. Kolè'èn bhungkana alos, abârna bu-abu kantos coklat bâk bu-abu, filodana bâḍâ sè aghâris, bâḍâ jhughân sè bunterran copè', lanjhângnga 40 kantos 100 mm, lèbârrâ 1 kantos 3,5 mm, bân bârnana bhiru ḍâun towa kantos bhiru ḍâun bâk konèng, maskè kadhâng abâssânna abâk pocet è bâbâna mata'arè sè panas. Kembhângnga bâḍâ ḍuwâ' bunterran è bhungkèlla ranca'an sè biasana lanjhângnga 3 kantos 6 mm, bâng-sèbângnga bunterran anḍi' ḍiamèter 4 kantos 5 mm bân kembhângnga bâḍâ makè 10 kantos 17 kembhâng abârna konèng lèmon pocet. Bârna sè agâ' ghânèka biasa èyabâssaghi, tapè karana alos mala madhâddhi daya tarèk. Bâktona akembhâng panèka ḍâri bulân Juli kantos Novèmber, sabâtara polongnga aghâris, akadhi dhâlubâng bân ta' abulu, lanjhângnga kantos 100 mm, lèbârrâ 2 kantos 4 mm, sarta abâk nojjhul è attassa bighina, maskè bhângonna kadhâng malarat sè èbhidhâ'aghina kalabân ḍâun kerrèng sè gâgghâr è seddhi'in bhungkana. Bighina abârna coklat towa, lonjhung, lanjhângnga 4 kantos 4,5 mm, kalabân aris è konco'on.

 Sombher